Kyaddaki Poliisi eyanukudde abooluganda lw’omugenzi Andrew Felix Kaweesi abeemulugunya sabiti ewedde nti okunoonyereza ku batta omulungi wabwe tekukwatiddwa bulungi era bbo ssi bamativu.
Omwogezi wa poliisi mu ggwanga lino, Asan Kasingye bw'abadde eyogerako eri bannamawulire ku kitebe kya Poliisi e Nagulu agambye nti abooluganda lw’omugenzi batekeddwa okomya okugamba nti abantu abavunaanibwa okutta omuntu waabwe si batuufu kuba tebalina bukugu kwogera bino nga ensonga zonna batekeddwa okuzirekera Poliisi.
"Ffe nga Poliisi tukola mulimu gwaffe era singa twakwata bakyamu, omuwaabi wa Gavumenti yandibadde tabassaako omusango era bonna abaakwatibwa ku by’okutta Kaweesi, waliwo obujulizi obubaluma ng’omuwaabi wa Gavumenti kwe yasinziira okubaggulako omusango" Kasingye bweyanyonyodde.
Mungeri y'emu Kasingye yasabye abooluganda lw’omugenzi Kaweesi okuleka Poliisi okukola omulimu gwaayo kuba bbo tebalina kyebamanyi.
Abatuuze ku kyalo Kitwekyanjovu e Lwengo gye baaziika Kaweesi basalawo buli 17, okujjukira omuntu wabwe nga bayita mu kulongosa ekkubo erikwata gye baaziika Kaweesi.
Like us on Facebook for more News, Pics, Videos, Events, Promos & lots of fun stuff..
lug_Latn lug_Latn lug_Latn lug_Latn lug_Latn eng_Latn